Diari Oficial de la Generalitat Valenciana


Sumari del DOGV 9311, del 01-04-2022 (2022/2832)

RESOLUCIÓ de 30 de març de 2022, de la consellera de Justícia, Interior i Administració Pública, per la qual es constitueix un grup de treball per a la proposta del programa de matèries sobre les quals versaran les proves d'accés al cos superior d'administració (A1-01) de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/2832


Data del document
:   30-03-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * examen
    * concurs administratiu

RESOLUCIÓ de 30 de març de 2022, de la consellera de Justícia, Interior i Administració Pública, per la qual es constitueix un grup de treball per a la proposta del programa de matèries sobre les quals versaran les proves d'accés al cos superior d'administració (A1-01) de l'Administració de la Generalitat. [2022/2832]  
La Resolució de 3 de juny de 2021 per la qual es va constituir un grup de treball per a l'estudi i proposta de mesures per a la innovació en els processos de selecció del personal al servei de l'Administració de la Generalitat va apostar per incorporar al servei públic autonòmic capacitats de governar un entorn complex i canviant. Per a això propugnava la revisió dels processos de selecció contemplant en aquests l'avaluació de destreses i competències crítiques per a l'acompliment laboral bé que mantenint les proves de coneixement basades en uns programes revisats i adaptats.  
Com a resultat del grup de treball, en l'informe fet públic el gener de 2022 se suggeria la conveniència d'implantar a mitjà termini com a sistema selectiu, per als llocs que requerisquen titulació universitària (grup A) un sistema que combinara una prova inicial teoricopràctica, tipus test tradicional o test teoricopràctic, amb un programa que deixe de costat la tradicional memorística, la superació de la qual donara accés a un curs veritablement selectiu, centrat en els aspectes pràctics a desenvolupar en el cos superior d'administració A1-01, organitzat per l'Escola Valenciana d'Administració Pública (EVAP), entitat cridada a aportar les capacitats institucionals necessàries per a innovar en un àmbit tan sensible de la funció pública.  
Sense perjudici d'aquest plantejament i de la constitució de l'EVAP, en curs, és perfectament viable començar a innovar en un àmbit tan rellevant per al servei públic com és la selecció de les persones cridades a exercir la missió d'administradors generals en la Generalitat. El cos A1-01 i les responsabilitats que té assignades, consistents en la planificació, assessorament, gestió, inspecció, control, avaluació, estudi i proposta de caràcter administratiu de nivell superior, constitueix, per la seua rellevància i impacte, i també pel seu nombre previsible de vacants si atenem les previsions de renovació generacional, un àmbit idoni en el qual centrar la innovació que té per objecte incorporar les dones i homes que conformen la funció pública superior de la Generalitat.  
  
Per això i tenint en compte que l'avaluació de coneixements continuarà constituint una dimensió rellevant de l'accés, és imprescindible revisar els programes de matèries que s'avaluen. Els coneixements hauran de configurar un perfil ampli i transversal i incloure els coneixements propis dels llocs de treball susceptibles de ser exercits per les persones funcionàries pertanyents a aquest cos.  
Al mateix temps, la circumstància que molt probablement ja hi ha persones immerses en la preparació de les proves per a aquest cos aconsella escometre aquest procés de revisió sense dilacions a fi de proporcionar seguretat jurídica i transparència als aspirants.  
El Decret 5/2019, de 6 de juny, del president de la Generalitat, pel qual es determinen el número i la denominació de les conselleries i les seues atribucions, estableix en el seu article 6 les competències de la Conselleria de Justícia, Interior i Administració Pública, desenvolupades pel títol V del Decret 105/2019, de 5 de juliol, del Consell, concretades entre altres aspectes, en la millora de l'eficiència i eficàcia de l'Administració pública, en la simplificació administrativa, en la implementació de noves tècniques d'organització i d'instruments de treball i en les competències d'inspecció general de serveis i de la funció pública de l'Administració de la Generalitat, matèries ordenades finalment en el Decret 172/2020, de 30 d'octubre, del Consell, d'aprovació del Reglament orgànic i funcional de la citada Conselleria i en l'Ordre 5/2021, de 19 de febrer, que ho desenvolupa.  
De conformitat amb tot l'anterior, resolc:  
  
Primer. Creació i naturalesa  
Es constitueix una comissió per a la revisió i proposta del programa de matèries que ha d'incloure's en les convocatòries per al cos superior d'administració de la Generalitat, A1-01.  
La comissió tindrà la naturalesa de grup de treball adscrit a la Conselleria de Justícia, Interior i Administració Pública.  
  
Segon. Composició  
El grup de treball estarà integrat per les següents persones:  
Coordinador:  
Antonio Peña Ferrando, Subdirector General de Promoció Professional de la Direcció General de Funció Pública.  
Vocals:  
I. J. Javier Cuenca Cervera, inspector general de Serveis de la Generalitat.  
II. Carmen Vila Bondía, interventora delegada de la Direcció General de la Intervenció.  
III. Rafael Chaves Ávila, catedràtic d'Economia Aplicada de la Universitat de València-Estudi General.  
IV. M.ª José Zaragozá Granell, cap del Servei de Coordinació i Planificació de la Direcció General de Pressupostos.  
V. Fernando Bellver Climent, director del Gabinet d'Estudis de l'Advocacia de la Generalitat.  
VI. Carolina Vaquer Clement, cap del Servei de Col·legis Professionals i Registre d'Unions de fet de la Direcció General de Modernització i relacions amb l'Administració de Justícia  
VII. Adrián Todolí Signes, professor titular de Dret del Treball de la Universitat de València-Estudi General.  
VIII. Pilar Santos de l'Àguila, cap del Servei d'Artesania, Comerç i Consum de la Conselleria d'Economia Sostenible, Sectors Productius, Comerç i Treball.  
IX. Andrés Boix Palop, professor titular de Dret Administratiu de la Universitat de València-Estudi General.  
X. Gemma José Rico Marí, inspectora de la Inspecció General de Serveis de la Generalitat.  
  
Tercer. Règim de funcionament  
El coordinador de la comissió disposarà el calendari de sessions, així com el sistema i mètode de treball que considere més adequat, i estarà facultat per a adoptar quantes decisions en el seu àmbit considere adequades per a l'adequada realització de la missió de la comissió. La conclusió del treball tindrà lloc en el menor termini possible i, en tot cas, abans d'un mes des de la constitució d'aquesta comissió.  
  
Quart. Mitjans personals i materials de suport  
La Conselleria de Justícia, Interior i Administració Pública posarà a la disposició de la comissió els mitjans personals i materials necessaris per al bon funcionament d'aquesta.  
  
Cinqué. Efectes  
La present resolució tindrà efectes a partir de l'endemà de la seua publicació en el Diari Oficial de la Generalitat Valenciana.  
  
València, 30 de març de 2022.- La consellera de Justícia, Interior i Administració Pública: Gabriela Bravo Sanestanislao.